Blaze7451/Wiki-th-20250601 huggingface dataset:
พิมเสน

การสังเคราะห์พิมเสนจากปฏิกิริยารีดักชันของการบูร
พิมเสน (borneol) เป็นสารประกอบอินทรีย์ชนิดไบไซคิก (มีสองวงแหวนในโครงสร้าง) และเป็นสารกลุ่มเทอร์พีน มีสูตรเคมีคือ C10H18O มีลักษณะเป็นเกล็ดสีขาวถึงไม่มีสี มีกลิ่นหอมฉุนคล้ายการบูร ติดไฟให้แสงจ้าและมีควันมาก ไม่มีเถ้า มีความถ่วงจำเพาะเท่ากับ 1.011
พิมเสนพบในพืชหลายชนิดเช่น หนาด (Blumea balsamifera), เปราะหอม (Kaempferia galanga), พืชวงศ์ยางนา (Dipterocarpaceae) และพืชสกุล Artemisia พิมเสนเป็นสารที่ถูกออกซิไดซ์กลายเป็นสารกลุ่มคีโตน (การบูร) ได้ง่ายมาก จึงมีชื่อเรียกในอดีตว่า Borneo camphor พิมเสนสามารถสังเคราะห์ได้จากปฏิกิริยารีดักชันระหว่างการบูรกับโซเดียมบอโรไฮไดรด์ (NaBH4) ซึ่งจะได้พิมเสนในรูปไอโซบอร์เนออล (isoborneol)
พิมเสนมีสรรพคุณขับเหงื่อ ขับลม บำรุงหัวใจ แก้ลมวิงเวียนหน้ามืด ใช้ผสมในน้ำมันหอมระเหย และเป็นสารไล่แมลง อย่างไรก็ตามพิมเสนทำให้ระคายเคืองต่อดวงตา ผิวหนัง ระบบทางเดินหายใจและระบบทางเดินอาหาร

**อ้างอิง**

**แหล่งข้อมูลอื่น**
 พิมเสน-  url-status=dead 
หมวดหมู่:สารประกอบไบไซคลิก
หมวดหมู่:แอลกอฮอล์ทุติยภูมิ
ช่องแคบสึงารุ

คาบสมุทรสึงารุและช่องแคบสึงารุ
ช่องแคบสึงารุ (Tsugaru-kaikyō) เป็นช่องแคบระหว่างเกาะฮนชูและเกาะฮกไกโด ทางตอนเหนือของประเทศญี่ปุ่น เชื่อมต่อกับทะเลญี่ปุ่นและมหาสมุทรแปซิฟิก เกาะใหญ่ทั้งสองแห่งเชื่อมต่อกันด้วยอุโมงค์เซกังที่ลอดอยู่ใต้ช่องแคบแห่งนี้ ซึ่งสร้างขึ้นในช่วงที่แคบที่สุดของช่องแคบซึ่งมีระยะทาง 19.5 กิโลเมตร โดยจุดที่ลุกที่สุดของช่องแคบนี้มีความลึก 200 เมตร และความลึกโดยทั่วไปของช่องแคบนี้คือ 140 เมตร 
ในอดีตก่อนที่จะมีอุโมงค์เซกัง ผู้คนต้องอาศัยเรือเฟอร์รี่ในการข้ามช่องแคบแห่งนี้ และอุบัติเหตุครั้งร้ายแรงที่สุดก็คือการอัปปางของเรือเฟอร์รี่ โทยะ มารุ ในวันที่ 26 กันยายน พ.ศ. 2498 และมีผู้เสียชีวิตกว่า 1,172 คนในเหตุการณ์ครั้งนั้น

**อ้างอิง**
สึงารุ
สึงารุ
หมวดหมู่:ภูมิศาสตร์ภาคโทโฮกุ
หมวดหมู่:ภูมิศาสตร์จังหวัดฮกไกโด
พลังแห่งจิตปัจจุบัน

พลังแห่งจิตปัจจุบัน: ทางสู่การตื่นรู้และเยียวยา (The Power of Now: A Guide to Spiritual Enlightenment) เป็นหนังสือประพันธ์โดยเอคาร์ต ทอเลอ เดิมตั้งใจให้เป็นคู่มือช่วยเหลือตนเองในชีวิตประจำวันและเน้นความสำคัญที่การอยู่กับช่วงเวลาปัจจุบันและเลี่ยงการคิดถึงอดีตหรืออนาคต
หนังสือตีพิมพ์ในปลายคริสต์ทศวรรษ 1990 ได้รับการแนะนำจากโอปราห์ วินฟรีย์ และได้รับการแปลทั้งหมด 33 ภาษา นับถึง ค.ศ. 2009 ประมาณกันว่าหนังสือขายได้ 3 ล้านเล่มในอเมริกาเหนือ

**อ้างอิง**
หมวดหมู่:หนังสือที่ตีพิมพ์ใน พ.ศ. 2540
สายธารสู่อิสานเขียว

คอนเสิร์ตชีวิตสัมพันธ์ สายธารสู่อิสานเขียว หรือที่นิยมเรียกกันว่าคอนเสิร์ต เวลคัม ทู อิสานเขียว เป็นคอนเสิร์ตใหญ่ของวงคาราบาว จัดขึ้นเมื่อวันอาทิตย์ที่ 27 ธันวาคม พ.ศ. 2530 ณ สนามกีฬากองทัพบก ถนนวิภาวดีรังสิต 
แขวงสามเสนใน เขตพญาไท กรุงเทพมหานคร ซึ่งคอนเสิร์ตนี้มีผู้ชมมากกว่า 100,000 คน และได้มีการถ่ายทอดสดทางสถานีโทรทัศน์สีกองทัพบกช่อง 7 อีกด้วย โดยรายได้จะนำไปมอบให้โครงการอิสานเขียวของกองทัพบก เพื่อแก้ปัญหาความแห้งแล้งในพื้นที่ภาคตะวันออกเฉียงเหนือ และในภายหลังได้มีการทำเทปออกมาวางจำหน่ายโดย อามีโก้ ด้วย ในปี พ.ศ. 2531

**สมาชิกที่ขึ้นคอนเสิร์ต**

**วงคาราบาว**
# ยืนยง โอภากุล (แอ๊ด) : ร้องนำ , กีตาร์
# กีรติ พรหมสาขา ณ สกลนคร (เขียว) : กีตาร์ , ร้องประสาน
# ปรีชา ชนะภัย (เล็ก) : ร้องนำ , กีตาร์ , คีย์บอร์ด , ร้องประสาน
# อนุพงษ์ ประถมปัทมะ (อ๊อด) : กีตาร์เบส
# อำนาจ ลูกจันทร์ (เป้า) : กลอง
# เทียรี่ เมฆวัฒนา (เทียรี่) : ร้องนำ , กีตาร์ , ร้องประสาน
# อ.ธนิสร์ ศรีกลิ่นดี : คีย์บอร์ด , แซกโซโฟน , ร้องประสาน

**ศิลปินรับเชิญ**
# สุรชัย จันทิมาธร (หงา คาราวาน)
# อัสนี โชติกุล
# สุเทพ ถวัลย์วิวัฒน์กุล (สุเทพ โฮป)
# พงษ์เทพ กระโดนชำนาญ
# สีเผือก คนด่านเกวียน
# แหลม มอริสัน
# กิตติ กีตาร์ปืน
# กะท้อน (วงเปิด)
# พงษ์สิทธิ์ คำภีร์ (วงเปิด)

**ความในใจ**

**ขอขอบคุณ**
แต๋ว แว่วหวาน , ต้อย , วิชาญ อามีโก้ , ทบ.
และ ประชาชนทุก ๆ ท่านที่อุปการะ
รายได้หักค่าใช้จ่ายยกให้โครงการอีสานเขียว
บุญกุศลที่มี ยกให้กับพี่น้องชาวภาคอีสาน และ ผบ.ทบ.

**ไม่ขอบคุณ**
ผู้ที่ไม่ให้ความร่วมมือ เพราะสูญเสียผลประโยชน์ส่วนตัว
โดยมิคำนึงถึงผลประโยชน์ส่วนรวม
กับพวกปากหมาชอบคุยนินทา และ ใส่ร้าย

**รายชื่อเพลง (ตามปกเทป)**

**ชุดที่ 1**

**ชุดที่ 2**

**อ้างอิง**

**ดูเพิ่ม**
 คาราบาว- เวลคัมทูไทยแลนด์

**แหล่งข้อมูล**
 ปกเทปคอนเสิร์ต ชีวิตสัมพันธ์ สายธารสู่อีสานเขียว (พ.ศ. 2531)
หมวดหมู่:พ.ศ. 2530
หมวดหมู่:คอนเสิร์ตของวงคาราบาว
พ่อมดมหัศจรรย์แห่งเมืองออซ

พ่อมดมหัศจรรย์แห่งเมืองออซ (The Wonderful Wizard of Oz) เป็นนวนิยายอเมริกันสำหรับเด็ก ประพันธ์โดยแอล. แฟรงก์ บอม และวาดภาพโดยดับเบิลยู. ดับเบิลยู. เดนสโลว์ เดิมตีพิมพ์โดยบริษัทจอร์จ เอ็ม. ฮิลล์ คอมพานี ในชิคาโก ในวันที่ 17 พฤษภาคม ค.ศ. 1900 จากนั้นถูกพิมพ์ใหม่ในหลายโอกาสในชื่อ พ่อมดแห่งเมืองออซ (The Wizard of Oz) ซึ่งเป็นชื่อละครเวทีบรอดเวย์ใน ค.ศ. 1902 และภาพยนตร์มิวสิคัลดัดแปลงใน ค.ศ. 1939 ด้วย
เนื้อเรื่องบันทึกเกี่ยวกับการผจญภัยของเด็กผู้หญิงชาวนาชื่อโดโรธีในดินแดนแห่งออซ หลังจากเธอและสุนัขของเธอ โตโต ถูกพายุไซโคลนพัดออกจากบ้านที่รัฐแคนซัส นวนิยายเป็นหนึ่งในวรรณกรรมอเมริกันที่เป็นที่รู้จักมากที่สุด และได้รับการแปลในหลายภาษา ห้องสมุดคองเกรสขนานนามว่า "นิทานที่เป็นที่รักและดีที่สุดของอเมริกา" ความสำเร็จของหนังสือและฉบับดัดแปลงทำให้บอมเขียนหนังสือออซเพิ่มอีก 13 เล่ม เป็นเนื้อเรื่องต่อจากเล่มแรก
บอมอุทิศหนังสือเรื่องนี้ "แด่เพื่อนที่ดีและสหายของฉัน ภรรยาของฉันเอง" มอด เกจ บอม ในเดือนมกราคม ค.ศ. 1901 จอร์จ เอ็ม. ฮิลล์ คอมพานีพิมพ์ฉบับสมบูรณ์ฉบับแรกจำนวน 10,000 เล่ม และขายหมดอย่างรวดเร็ว พ่อมดมหัศจรรย์แห่งเมืองออซขายได้ 3 ล้านเล่มก่อนเป็นสาธารณสมบัติใน ค.ศ. 1956
หมวดหมู่:วรรณกรรมที่สร้างเป็นภาพยนตร์
หมวดหมู่:วรรณกรรมที่สร้างเป็นละครวิทยุ
หมวดหมู่:วรรณกรรมที่สร้างเป็นหนังสือการ์ตูน
หมวดหมู่:นวนิยายแฟนตาซี
หมวดหมู่:พ่อมดในบันเทิงคดี
ทะเลอาริอาเกะ

ภาพถ่ายดาวเทียมของทะเลอาริอาเกะ ค.ศ. 2007
ทะเลอาริอาเกะ (Ariake-kai) เป็นส่วนของทะเลน้ำเค็ม ตั้งอยู่ตรงกลางระหว่างจังหวัดฟูกูโอกะ จังหวัดซางะ จังหวัดนางาซากิและจังหวัดคูมาโมโตะ ถือได้ว่าเป็นอ่าวที่ใหญ่ที่สุดของภาคคีวชู จุดที่ลึกที่สุดมีความลึก 50 เมตร พิสัยการขึ้นลงของกระแสน้ำ 4 เมตร ทะเลแห่งนี้เป็นแหล่งเกษตรกรรมใต้น้ำที่สำคัญ โดยปลูกสาหร่ายเป็นผลิตภัณฑ์หลัก นอกจากนี้ยังเป็นที่อยู่ของสัตว์น้ำหลากชนิดอาทิปลาตีน หอยปากกา และปูก้ามดาบ
ตลอดชายฝั่งของทะเลอาริอาเกะยังมีท่าเรือมากมาย อาทิ มิซูมิ ชิมาบาระ ไทระ นางาซุ คูมาโมโตะ มิอิเกะ และคูจินตสึ เป็นต้น

**แหล่งข้อมูลอื่น**
 有明海総合研究プロジェクト "Ariake Sea General Research Project" (มหาวิทยาลัยซางะ, ในภาษาญี่ปุ่น)- 有明海等環境情報・研究ネットワーク date=2007-07-03  "Environmental Information on Ariake Etc.: Research Network" (Japan Fisheries Resource Conservation Association, ในภาษาญี่ปุ่น)
อาริอาเกะ
การใช้เส้นทางร่วมกัน

ไฟล์:I-93 frontage road NB at Haul Rd.jpg|thumb|upright|ป้ายบอกการใช้เส้นทางร่วมกันของอินเตอร์สเตต 93 ทางหลวงสหรัฐหมายเลข 1และ ทางหลวงรัฐแมสซาชูเซตส์หมายเลข 3 ในบอสตัน รัฐแมสซาชูเซตส์
การใช้เส้นทางร่วมกัน ในโครงข่ายถนน คือ ถนนเส้นหนึ่งที่มีการกำหนดหมายเลขที่แตกต่างกันตั้งแต่สองสายขึ้นไป หรือการที่ทางหลวงใช้เขตทางร่วมกัน
การกำหนดหมายเลขทับซ้อนกัน ใช้ในบางประเทศ เมื่อเส้นทางเส้นนั้นจำเป็นต้องผ่านภูเขา หรือผ่านเมืองใหญ่ มักเป็นข้อได้เปรียบในการสร้างทางหลวงหลาย ๆ สายบนถนนเส้นเดียว ในบางประเทศ ถนนที่มีการใช้เส้นทางร่วมกันนั้นมักมีป้ายบอกหมายเลขเพียงสายทางเดียว ซึ่งสายทางที่ไม่ได้มีป้ายบอกนั้นจะหายไปเมื่อเริ่มมีการใช้เส้นทางร่วมกัน และจะเริ่มต้นใหม่เมื่อสิ้นสุดการใช้เส้นทางร่วมกัน

**อ้างอิง**

**แหล่งข้อมูลอื่น**
  Highway Multiplex Photo Gallery
หมวดหมู่:การขนส่งทางถนน
ธีรชา ไรวา

ธีรชา ไรวา เกี้ยมอี๋ เกิดวันที่ 1 ธันวาคม พ.ศ. 2540 เป็นนักร้อง และนักแสดงหญิงชาวไทย เป็นที่รู้จักจากผลงานเพลง "พ่อกลับบ้าน" ในอัลบั้ม "The Family" ในปี พ.ศ. 2547 ปัจจุบันกลับมามีชื่อเสียงอีกครั้งกับการแสดงละครซีรีส์เรื่อง ฮอร์โมนส์ วัยว้าวุ่น

**ประวัติ**
ธีรชา ไรวา ชื่อเล่น เกี้ยมอี๋ ธีรชามีความสนใจในการร้องเพลงตั้งแต่เด็ก จึงได้มีผลงานเพลงภายใต้สังกัดจีเอ็มเอ็ม แกรมมี่ โดยออกอัลบั้มขณะมีอายุเพียง 7 ขวบ อัลบั้ม "The Family" ในปี พ.ศ. 2547 ร่วมกับศิลปินในค่ายจีเอ็มเอ็ม แกรมมี่ เช่น ปั่น - ไพบูลย์เกียรติ เขียวแก้ว, แอม - เสาวลักษณ์ ลีละบุตร, ดาจิม, พลอย - ณัฐชา สวัสดิ์รักเกียรติ, พลพล พลกองเส็ง และ น้องพลับ - จุฑาภัทร เหล่าธรรมทัศน์ เป็นต้น โดยธีรชาได้ขับร้องเพลง "พ่อกลับบ้าน" ในขณะนั้นทำให้ธีรชาโด่งดังกับเพลงเป็นอย่างมาก
ในปี พ.ศ. 2556 ธีรชากลับมามีชื่อเสียงอีกครั้ง กับการแสดงละครซีรีส์เรื่อง "ฮอร์โมนส์ วัยว้าวุ่น" ในบทบาท กานต์ ซึ่งได้เล่นในฤดูกาลที่ 1 แล 2 หลังจากนั้นก็มีผลงานละครมากมาย ไม่ว่าจะเป็นละครซีรีส์เรื่อง "เพื่อนเฮี้ยน..โรงเรียนหลอน" ตอน คืนแหกกฏ และ "girl-friend เกิลเฟรนด์" ตอน หนีไปตามรัก เป็นต้น
ด้านการศึกษา ปัจจุบันกำลังศึกษาอยู่ที่วิทยาลัยนานาชาติ มหาวิทยาลัยมหิดล

**ผลงาน**

**ละครโทรทัศน์ / ซีรีส์**
2548 
เพื่อนรัก 
เกี้ยมอี๋
2556 
ฮอร์โมนส์ วัยว้าวุ่น 
ธีรัชา (กานต์)
2557 
ฮอร์โมนส์ วัยว้าวุ่น ซีซั่น 2 
Girl-friend เกิลเฟรนด์ 
ริโกะ
เพื่อนเฮี้ยน..โรงเรียนหลอน
ตอน คืนแหกกฏ
เข็ม

**ผลงานเพลง**
 อัลบั้ม "The Family" (2547)
# ขอโทษนะคนดี
# เข้าใจแล้วครับพ่อ
# คุณย่ายาหม่อง
# รู้แล่วค่ะแม่
# สมาคมเบี้ยล่าง
# พ่อแง่ แม่งอน ลูกงง
# ฝากให้เธอช่วยดูแล
# พ่อกลับบ้าน
# เจ้าตัวร้าย
# บ้านเรา- อัลบั้ม "เพื่อนรัก" (2548)
# นายยังมีเรา
# ลมพัดลมเพ
# ไม่มีใครรักฉันเลย
# แล้วจะรู้มั้ยเนี่ย
# ตาวิเศษ
# ป๊อกแช่ป๊อก
# เธออยู่ที่ไหน
# อย่าบอกนะว่ารัก
# ฉันเสียใจ
# เพื่อนใจ

**อ้างอิง**
  จำได้ไหม น้องเกี้ยมอี๋ ธีรชา เจ้าของเพลง พ่อกลับบ้าน date=2016-03-04 -  อัลบั้ม The Family (พ.ศ. 2547)

**แหล่งข้อมูลอื่น**
 keumii
หมวดหมู่:นักแสดงเด็กหญิงชาวไทย
หมวดหมู่:นักแสดงวัยรุ่นชาวไทย
หมวดหมู่:นักแสดงหญิงชาวไทย
หมวดหมู่:ฮอร์โมนส์ วัยว้าวุ่น
หมวดหมู่:นักร้องเด็กชาวไทย
หมวดหมู่:นักร้องวัยรุ่นชาวไทย
หมวดหมู่:นักร้องหญิงชาวไทย
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:บุคคลจากวิทยาลัยนานาชาติ มหาวิทยาลัยมหิดล
หมวดหมู่:พุทธศาสนิกชนชาวไทย
ฮหวิ่ญ อัญ

ฮหวิ่ญ อัญ (Huỳnh Anh) เป็นนักจักรยานชาวเวียดนาม เขาเข้าร่วมการแข่งขันกีฬาโอลิมปิกฤดูร้อน 1964 ในประเภทไทม์ไทรอัลประเภททีม

**อ้างอิง**

**แหล่งข้อมูลอื่น**
  profile at sports-reference.com date=2014-08-13 
หมวดหมู่:นักจักรยานชาวเวียดนาม
หมวดหมู่:นักจักรยานในโอลิมปิกฤดูร้อน 1964
หมวดหมู่:นักกีฬาโอลิมปิกทีมชาติเวียดนาม
เจิว เฟื้อก หวิญ

เจิว เฟื้อก หวิญ (Châu Phước Vĩnh) เป็นนักจักรยานชาวเวียดนาม เขาเข้าแข่งขันในรายการจักรยานทางไกลบุคคลชาย และประเภททีม ในกีฬาโอลิมปิกฤดูร้อน 1952

**อ้างอิง**

**แหล่งข้อมูลอื่น**
  profile at sports-reference.com date=2012-12-13 
หมวดหมู่:นักจักรยานชาวเวียดนาม
หมวดหมู่:นักจักรยานในโอลิมปิกฤดูร้อน 1952
หมวดหมู่:นักกีฬาโอลิมปิกทีมชาติเวียดนาม
สกุลกก

สกุลกก หรือ Cyperus เป็นสกุลขนาดใหญ่ มีสมาชิกประมาณ 700 สปีชีส์ อยู่ในวงศ์ Cyperaceae กระจายพันธุ์ทั้งเขตร้อนและเขตอบอุ่น

**อ้างอิง**

**แหล่งข้อมูลอื่น**
  CYPERUS interactive identification key  by D. M. Ferguson @ LSU Herbarium date=2015-08-29 -  CYPERACEAE interactive identification keys @ LSU Herbarium date=2010-07-09 - Flora of China Vol. 23 Page 219, 莎草属 suo cao shu, Cyperus Linnaeus, Sp. Pl. 1: 44. 1753.- Flora of Pakistan, V. 206 Page 89, Cyperus Linnaeus, Sp. Pl. 1: 44. 1753; Gen. Pl., ed. 5: 26. 1754; Boiss., Fl. Or. 5: 363. 1882; C.B.Clarke in Hook.f., Fl. Brit. Ind. 6: 597. 1893; R. R. Stewart, l.c. 86. 1972; Kukkonen in Rech.f., Fl. Iranica 173: 85. 1998.

หมวดหมู่:พืชจำพวกน้ำจืด
ลืว เกวิ่น

ลืว เกวิ่น (Lưu Quần) เป็นนักจักรยานชาวเวียดนาม เขาเข้าแข่งขันในรายการจักรยานทางไกลบุคคลชาย และประเภททีม ในกีฬาโอลิมปิกฤดูร้อน 1952

**อ้างอิง**

**แหล่งข้อมูลอื่น**
  profile at sports-reference.com date=2012-12-18 
หมวดหมู่:นักจักรยานชาวเวียดนาม
หมวดหมู่:นักจักรยานในโอลิมปิกฤดูร้อน 1952
หมวดหมู่:นักกีฬาโอลิมปิกทีมชาติเวียดนาม
โง ถั่ญ เลียม

โง ถั่ญ เลียม (Ngô Thành Liêm) เป็นนักจักรยานชาวเวียดนาม เขาเข้าแข่งขันในรายการจักรยานทางไกลบุคคลชาย และประเภททีม ในกีฬาโอลิมปิกฤดูร้อน 1952

**อ้างอิง**

**แหล่งข้อมูลอื่น**
  profile at sports-reference.com date=2012-12-18 
หมวดหมู่:บุคคลที่ยังไม่ทราบปีที่เกิด
หมวดหมู่:นักจักรยานชาวเวียดนาม
หมวดหมู่:นักจักรยานในโอลิมปิกฤดูร้อน 1952
หมวดหมู่:นักกีฬาโอลิมปิกทีมชาติเวียดนาม
จูดทุ่งแสลงหลวง

จูดทุ่งแสลงหลวง (Eleocharis macrostachya) เป็นพืชในวงศ์กก กระจายพันธุ์ในอเมริกาเหนือและบางส่วนในอเมริกาใต้ ชอบขึ้นในที่ชื้น ทั้งทะเลสาบน้ำจืด และที่ลุ่มน้ำขัง เป็นพืชมีเหง้า อายุหลายปี ดอกช่อ

**อ้างอิง**

**แห่งข้อมูลอื่น**
 Jepson Manual Treatment: Eleocharis macrostachya- USDA Plants Profile — Eleocharis macrostachya (pale spikerush)- Eleocharis macrostachya — U.C. Photo gallery
*C.Michael Hogan ed. 2010.  Eleocharis macrostachya. Encyclopedia of Life
หมวดหมู่:วงศ์กก
การกระเจิง

ไฟล์:Electron-scattering.png|150px|thumb|แผนภาพไฟน์แมน แสดงการกระเจิงระหว่างอิเล็กตรอนสองตัวโดยการปลดปล่อยโฟตอนเสมือนออกมาหนึ่งตัว
การกระเจิง (scattering) เป็นกระบวนการทางฟิสิกส์ทั่วไปอย่างหนึ่งที่บางรูปแบบของการฉายรังสี เช่น แสง เสียง หรืออนุภาคที่เคลื่อนที่ได้ ถูกบังคับให้เบี่ยงเบนไปจากวิถีทางตรงไปหนึ่งเส้นทางหรือมากกว่าหนึ่งเส้นทางเนื่องจากการไม่สม่ำเสมอ (non-uniformities) ในตัวกลางที่พวกมันเดินทางผ่านไป ในการใช้งานทั่วไป การกระเจิงนี้รวมถึงการเบี่ยงเบนของรังสีที่สะท้อนจากมุมที่คาดการณ์ไว้ตามกฎของการสะท้อน การสะท้อนที่มีการกระเจิงมักจะถูกเรียกว่า การสะท้อนแสงพร่า และการสะท้อนที่ไม่กระเจิงจะถูกเรียกว่า การสะท้อนแสงจัดจ้า
การกระเจิงอาจเกิดจากการชนกันของอนุภาคกับอนุภาคอีกด้วย เช่น ระหว่างโมเลกุลด้วยกัน ระหว่างอะตอมด้วยกัน อิเล็กตรอนด้วยกัน โฟตอนด้วยกัน หรืออนุภาคอื่น ๆ ตัวอย่างเช่น การกระเจิงของรังสีคอสมิกโดยบรรยากาศชั้นบนของโลก การชนกันของอนุภาคภายในเครื่องเร่งอนุภาค การกระเจิงของอิเล็กตรอนโดยอะตอมของก๊าซในหลอดเรืองแสง การกระเจิงของนิวตรอนภายในเครื่องปฏิกรณ์นิวเคลียร์ เป็นต้น
มีหลายชนิดของการไม่สม่ำเสมอสามารถทำให้เกิดการกระเจิงได้ บางครั้งเราเรียกพวกมันว่าตัวทำให้กระเจิงหรือศูนย์การกระเจิง ซี่งมีจำนวนมากเกินกว่าจะทำรายการออกมา แต่ตัวอย่างเล็ก ๆ จะรวมถึงอนุภาคต่าง ๆ ฟองของน้ำ หยดน้ำ ความผันผวนของความหนาแน่นในของเหลว ความเป็นผลึกในของแข็งที่เป็นพหุผลึก (polycrystalline) ข้อบกพร่องในของแข็งที่เป็นผลึกเดี่ยว (monocrystalline) พื้นผิวที่ขรุขระ เซลล์ในสิ่งมีชีวิต และเส้นใยสิ่งทอในเสื้อผ้า ผลกระทบทั้งหลายของคุณสมบัติดังกล่าวบนเส้นทางของเกือบทุกชนิดของคลื่นหรืออนุภาคที่เคลื่อนที่ได้สามารถอธิบายได้ในกรอบของทฤษฎีการกระเจิง
บางสาขาวิชาที่การกระเจิงและทฤษฎีการกระเจิงมีความสำคัญ ได้แก่ การตรวจจับเรดาร์ การใช้คลื่นเสียงความถี่สูง (ultrasound) ทางการแพทย์ การตรวจสอบเวเฟอร์เซมิคอนดักเตอร์ การตรวจสอบกระบวนการพอลิเมอร์ การปูกระเบื้องอะคูสติก การสื่อสารในพื้นที่อิสระ และการสร้างภาพด้วยคอมพิวเตอร์ ทฤษฎีการกระเจิงของอนุภาคต่ออนุภาคก็มีความสำคัญในสาขาฟิสิกส์ของอนุภาค, ฟิสิกส์อะตอม โมเลกุล และทัศนศาสตร์, ฟิสิกส์นิวเคลียร์ และดาราศาสตร์ฟิสิกส์

**อ้างอิง**
หมวดหมู่:การกระเจิง
หมวดหมู่:หลักการสำคัญของฟิสิกส์
หมวดหมู่:ฟิสิกส์อะตอม
หมวดหมู่:ฟิสิกส์นิวเคลียร์
หมวดหมู่:ฟิสิกส์อนุภาค
เหงียน ดึ๊ก เหี่ยน

เหงียน ดึ๊ก เหี่ยน (Nguyễn Đức Hiền) เป็นนักจักรยานชาวเวียดนาม เขาเข้าแข่งขันในรายการจักรยานทางไกลบุคคลชาย และประเภททีม ในกีฬาโอลิมปิกฤดูร้อน 1952

**อ้างอิง**

**แหล่งข้อมูลอื่น**
  profile at sports-reference.com date=2012-12-18 
หมวดหมู่:นักจักรยานชาวเวียดนาม
หมวดหมู่:นักจักรยานในโอลิมปิกฤดูร้อน 1952
หมวดหมู่:นักกีฬาโอลิมปิกทีมชาติเวียดนาม
หญ้าเปลือกกระเทียมหัวแมลงวัน

หญ้าเปลือกกระเทียมหัวแมลงวัน (Eleocharis geniculata) เป็นพืชในวงศ์กก แพร่กระจายในพื้นที่ชื้นในทวีปอเมริกา เอเชีย แอฟริกา ออสเตรเลีย มาดากัสการ์  และเกะในมหาสมุทรแปซิฟิก เป็นพืชฤดูเดียว ดอกช่อ ผลแบบอะคีน มีเปลือกสีน้ำตาลอมม่วงหุ้ม

**อ้างอิง**

**แหล่งข้อมูลอื่น**
 Jepson Manual Treatment- USDA Plants Profile- Photo gallery
หมวดหมู่:วงศ์กก
อาเลกซันโดรส นีโกโลปูโลส

อาเลกซันโดรส นีโกโลปูโลส (Αλέξανδρος Νικολόπουλος; 1875 — ?) เป็นนักกีฬายกน้ำหนักชาวกรีก เขาเข้าร่วมการแข่งขันกีฬาโอลิมปิกฤดูร้อน 1896 ที่เอเธนส์ ในขณะนั้นเขาเป็นนักเรียนแพทย์
เขาได้รับรางวัลเหรียญทองแดงจากการแข่งขันโอลิมปิกฤดูร้อน 1896 ในประเภทยกน้ำหนักมือเดียว โดยยกน้ำหนักรวมได้ 57.0 กิโลกรัม และ 40 กิโลกรัม

**อ้างอิง**

**แหล่งข้อมูลอื่น**
  at sports-reference.com date=2012-12-14 
หมวดหมู่:นักยกน้ำหนักชาวกรีก
หมวดหมู่:นักยกน้ำหนักในโอลิมปิกฤดูร้อน 1896
หมวดหมู่:นักกีฬาโอลิมปิกทีมชาติกรีซ
เอสซีเอช-48461

เอสซีเอช-48461 (SCH-48461) เป็นยาลดระดับไขมันในกระแสเลือดที่ออกฤทธิ์ยับยั้งการดูดซึมคอเลสเตอรอลที่ลำไส้เล็ก
ในช่วงแรกที่มีการค้นพบยาที่ออกฤทธิ์ยับยั้งที่ Niemann-Pick C1-like 1 (NPC1L1) ของบริษัทเชอริ่ง-พลาว (Schering-Plough) โดยเบอร์เน็ตและคณะได้ค้นพบว่าอนุพันธ์ที่มีโครงสร้างหลักเป็นสารกลุ่ม 2-อะเซทิไดโอน (2-azetidinone) นั้นมีฤทธิ์ในการยับยั้งการทำงานของ NPC1L1 ซึ่งทำหน้าที่เกี่ยวกับกระบวนการการดูดซึมคอเลสเตอรอลในลำไส้เล็ก ถึงแม้ในช่วงแรกของการประเมินทางชีวภาพของสารกลุ่มดังกล่าวจะเป็นการทดสอบในหลอดทดลองแต่ผลการทดลองก็แสดงให้เห็นได้อย่างชัดว่า สารดังกล่าวมีฤทธิ์เล็กน้อยในการยับยั้งการทำงานของเอนไซม์ที่ทำหน้าที่เปลี่ยนคอเรสเตอรอลที่มีมากเกินไปในกระแสเลือดให้กลายเป็นคอเลสเตอรอลเอสเทอร์ ซึ่งจะถูกทำไปเก็บสะสมไว้ตามส่วนต่างๆของร่างกายต่อไป โดยเอนไซม์ดังกล่าว คือ อะซีทิล-โคเอนไซม์ เอ: คอเลสเตอรอล อะซิทิลทรานเฟอเรส (acyl-coenzyme A:cholesterol acyltransferase; ACAT) โดยมีค่า IC50 ประมาณ 2–50 มิลลิโมลาร์ และผลการทดลองในสัตว์ทดลองพบว่า สารกลุ่มดังกล่าวยังมีฤทธิ์ยับยั้งเอนไซม์ ACAT ได้อย่างมีนัยสำคัญในการทดลองกับหนูทดลองที่ได้รับคอเลสเตอรอลเข้าสู่ร่างกาย (cholesterol-fed hamster; CFH) โดยสารต้นแบบตัวแรกของสารกลุ่ม 2-อะเซทิไดโอน  คือ เอสซีเอช-48461 มีค่า IC50 สำหรับการยับยั้งเอนไซม์ ACAT อยู่ที่ประมาณ 26 มิลลิโมลาร์ และมีค่า ED50 สำหรับการลดคอเลสเตอรอลเอสเทอร์ในหนูทดลองประมาณ 2.2 mpk

**ดูเพิ่ม**
 อีเซทิไมบ์- อีเซทิไมบ์/ซิมวาสแตติน- อีเซทิไมบ์/อะโทวาสแตติน- ไนอะซิน

**อ้างอิง**

**แหล่งข้อมูลอื่น**
 Clayden Jonathan, Nick Greeves, Stuart Warren, Peter Wothers (2001).   Organic chemistry. Oxford, Oxfordshire: Oxford University Press.  ISBN 0-19-850346-6. - Smith, Michael B.; March, Jerry (2007).   Advanced Organic Chemistry: Reactions, Mechanisms, and Structure. (6th ed.). New York: Wiley-Interscience.  ISBN 0-471-72091-7. - Katritzky A.R., Pozharskii A.F. (2000).  Handbook of Heterocyclic Chemistry. Academic Press.  ISBN 0-08-042988-2. -  SCH-48461 
หมวดหมู่:ฟีนอลอีเทอร์
หมวดหมู่:ยา
สองฟากฝั่ง

สองฟากฝั่ง คือสตูดิโออัลบั้ม ลำดับที่ 4 ของวงดอนผีบิน วงดนตรีแนวเดธเมทัล, สปีดเมทัล โดยเป็นอัลบั้มชุดแรกที่ทางวงออกกับค่ายเพลงใหญ่อย่างวอร์นเนอร์ มิวสิก ไทยแลนด์ แต่ยังคงโปรดิวซ์ผลงานด้วยตนเอง และยังคงความเป็นแทรชเมทัลทั้งทางด้านดนตรีและเนื้อหา
โดยอัลบั้มชุดนี้แม้จะเป็นอัลบั้มแนวสปีดเมทัล, เดธเมทัล แต่ก็มีเพลงบรรเลงที่แสดงถึงความสามารถทางดนตรีของสมาชิกในวงจนได้รับรางวัลสีสันอะวอร์ดส์สาขา เพลงบรรเลงยอดเยี่ยม ประจำปี พ.ศ. 2540 คือเพลง Return To The Nature II 

**รายชื่อเพลง**

**สมาชิกในวง**
 สมบัติ แก้วทิตย์ - กีตาร์- สมศักดิ์ แก้วทิตย์ - กลอง, (เล่นกีตาร์ในเพลง เรืองรุ่ง, สองฟากฝั่ง, ก่อนจะไร้ซึ่งวิญญาณ)- สมคิด แก้วทิตย์ - เบส, ร้องนำ

**อ้างอิง**
หมวดหมู่:อัลบั้มเพลงในปี พ.ศ. 2540
หมวดหมู่:อัลบั้มเพลงภาษาไทย
สวัสดีประเทศไทย

สวัสดีประเทศไทย เป็นสตูดิโออัลบั้มชุดที่ 28 ของวงคาราบาว วางจำหน่ายเมื่อวันที่ 7 พฤศจิกายน พ.ศ. 2556 ซึ่งวันนั้น วอร์นเนอร์ มิวสิก ไทยแลนด์ ได้จัดแถลงข่าวเปิดอัลบั้มด้วย มีเพลงทั้งสิ้น 11 เพลง อาทิ เพลงชื่อเดียวกับอัลบั้ม มีเนื้อหาเพื่อกระตุ้นจิตสำนึกคนไทยให้หันมองถึงสิ่งที่เกิดขึ้นในแผ่นดินไทย, ใครวะแก๊แก่ บทเพลงเสียดสีที่เต็มไปด้วยอารมณ์ขันสนุก ๆ หยอกเย้ากับชีวิตที่เมื่อมีอายุมากขึ้น ความคะนองที่เคยมีกลับหดหาย แต่ก็ได้ภูมิปัญญาที่สั่งสมมาในแต่ละวันเวลาที่ผ่านไปมาแทน, รักราดแกง เพลงรักที่ชื่อเพลงเปรียบเปรยได้อย่างเห็นภาพชัด กับเรื่องราวชีวิตคู่ที่ไม่ราบรื่น ไม่สดใส แต่หากรู้จักเอาความรัก การให้อภัยมาคลุกเคล้า ความรักก็จะกลมกล่อม มีรสอร่อยเหมือนข้าวราดแกง, วันพ่อ ที่มีเนื้อหามองไปถึงชีวิตของพ่อของใครบางคน ที่ทำหน้าที่เพื่อสังคม ทำงานเก็บขยะ จนยากจะหาเวลาดูแลครอบครัวและลูก ๆ ถึงกับไม่มีเวลาไปร่วมงานวันพ่อที่โรงเรียนของลูกจัดขึ้น, ซานตาน่าคาราบาว ที่แต่งขึ้นเพื่อยกย่องศิลปินละตินร็อคระดับโลก คาร์ลอส ซานตานา ซึ่งวงคาราบาวถือเป็นต้นแบบ และชื่นชอบผลงานเพลงมายาวนาน โดยมีคอนเสิร์ตเปิดอัลบั้ม คือ กินลม ชมบาว ในวันที่ 9 พฤศจิกายน พ.ศ. 2556

**สมาชิก**
# ยืนยง โอภากุล (แอ๊ด) : ร้องนำ, กีตาร์, เมาท์ออร์แกน, แต่งเพลงและดนตรี, ร้องประสาน
# ปรีชา ชนะภัย (เล็ก) : ร้องนำ, กีตาร์, แต่งเพลงและดนตรีบางส่วน, ร้องประสาน
# เทียรี่ เมฆวัฒนา (รี่) : ร้องนำ, กีตาร์, ร้องประสาน
# เกริกกำพล ประถมปัทมะ (อ๊อด) : เบส, ร้องประสาน
# ลือชัย งามสม (ดุก) : คีย์บอร์ด, ทรัมเป็ต, แอคคอร์เดียน, ร้องประสาน
# ขจรศักดิ์ หุตะวัฒนะ (หมี) : กีตาร์, แมนโดลิน, ร้องประสาน
# ชูชาติ หนูด้วง (โก้) : กลองชุด, เพอร์คัสชั่น
# ธนะสิทธิ์ พันธุ์พงษ์ไทย (อ้วน) : ขลุ่ย, กลองชุด, เพอร์คัสชั่น, แซกโซโฟน, ร้องประสาน

**รายชื่อเพลง**

**อ้างอิง**

**ดูเพิ่ม**
 คาราบาว- กินลม ชมบาว
หมวดหมู่:อัลบั้มเพลงของคาราบาว
หมวดหมู่:อัลบั้มเพลงในปี พ.ศ. 2556
หมวดหมู่:อัลบั้มเพลงของค่ายวอร์นเนอร์ มิวสิค ไทยแลนด์
โกฐขี้แมว

โกฐขี้แมว ( Rehmannia glutinosa) อยู่ในวงศ์ Orobanchaceae  ภาษาจีนกลางเรียกตี่หวาง ภาษาจีนแต้จิ๋วเรียกตี่อึ้ง เป็นไม้ล้มลุกอายุหลายปี มีขนปกคลุมทั่วทั้งต้น รากเป็นหัวใต้ดินอวบหนา รูปกระสวย เมื่อสดเป็นสีส้ม ใบออกที่โคนต้นเป็นกระจุก ดอกช่อออกตามซอกใบหรือปลายยอด  เป็นพืชถิ่นเดียวในประเทศจีน ปัจจุบันมีปลูกเป็นการค้าในจีน ญี่ปุ่น และเกาหลี เพื่อนำรากมาทำยา 

**สรรพคุณทางยา**
รากสดเรียกเซียนตี่หวาง ใช้แก้ไข้ที่ทำให้คอแดง กระหายน้ำ ไอเป็นเลือด รากแห้งเรียกกานตี่หวาง (c=干地黄) ใช้แก้ไข้ ไอเป็นเลือด เลือดออกจากมดลูก แก้ท้องผูก รากที่เคี่ยวกับเหล้าแล้วนำมาตากแห้งเรียกซู่ตี่หวาง หรือเสกตี่อึ้งในภาษาจีนแต้จิ๋ว ใช้แก้ปวดตะโพก ปวดเบา แก้ร้อนใน กระหายน้ำ แก้โลหิตจาง ประจำเดือนมากเกินไป สารออกฤทธิ์ส่วนใหญ่เป็นไกลโคไซต์ อิชิคอยด์ 

**อ้างอิง**
 ชยันต์ พิเชียรสุนทร และ วิเชียร จีรวงศ์. คู่มือเภสัชกรรมแผนไทยเล่ม 5 คณาเภสัช. พิมพ์ครั้งที่ 2. กทม. อัมรินทร์พริ้นติ้งแอนด์พับลิชชิ่ง. 2548.
หมวดหมู่:สมุนไพรจีน
หมวดหมู่:วงศ์ดอกดิน
โกฐนษิณี

โกฐนษิณี ( Psoralea corylifolia) อยู่วงศ์ถั่ว เป็นไม้ล้มลุกอายุปีเดียว ลำต้นตรง มีขนละเอียดเล็กน้อย ใบเดี่ยว ผิวใบมีต่อมเป็นจุดสีดำ หูใบรูปเดี่ยว ดอกช่อ กลีบดอกสีฟ้าหรือสีเหลือง ผลเป็นฝัก ปลายเป็นติ่งสีออกดำ ไม่แตก กลีบเลี้ยงติดทน เมล็ดรูปไต สีน้ำตาลเข้ม กระจายพันธุ์ในแอฟริกาใต้ มีปลูกในอินเดียและจีน เมล็ดใช้เป็นยาแก้หอบหืด ท้องเสีย น้ำมันจากเมล็ดใช้ทารักษาโรคเรื้อนกวาง

**อ้างอิง**
 ชยันต์ พิเชียรสุนทร และ วิเชียร จีรวงศ์. คู่มือเภสัชกรรมแผนไทยเล่ม 5 คณาเภสัช. พิมพ์ครั้งที่ 2. กทม. อัมรินทร์พริ้นติ้งแอนด์พับลิชชิ่ง. 2548.หน้า 141-142
หมวดหมู่:วงศ์ย่อยถั่ว
หมวดหมู่:สมุนไพร
โกฐสอเทศ

โกฐสอเทศ ( Iris germanica) เป็นเครื่องยาที่ได้จากเหง้าที่ปอกเปลือกแล้วของต้นพืชชนิดหนึ่งในวงศ์ Iridaceae มีถิ่นกำเนิดบริเวณทะเลเมดิเตอร์เรเนียน เป็นพืชขนาดเล็ก เหง้าขนาดใหญ่ ใบระยะแรกเป็นรูปดาบกว้าง เมื่ออายุมากขึ้น ปลายใบจะพับห้อยลง ดอกช่อ มีดอกย่อย 2-3 ดอก อยู่ในกาบ กลีบเลี้ยงสีม่วงเข้ม มีแต้มสีเหลือง กลีบดอกสีม่วงอ่อน ผลเป็นแบบแคบซูล  มีหลายสายพันธุ์ สายพันธุ์ Florentina มีดอกสีขาว ขนาดใหญ่ และมีกลิ่นหอมมาก 
เหง้าของพืชชนิดนี้อายุ 2-3 ปีใช้ทำยา โดยขุดขึ้นมาตากแดดให้แห้ง ใช้ทำยา พบมากในอิตาลีและโมร็อกโก ใช้เป็นส่วนประกอบในยาแก้ไอ ขับเสมหะ ในยุโรป ใช้หัวแห้งฝานเป็นแผ่น ร้อยเชือก ผูกคอเด็กเมื่อจะให้เด็กหย่านม ปัจจุบันใช้น้อยลง 

**อ้างอิง**
 ชยันต์ พิเชียรสุนทร และ วิเชียร จีรวงศ์. คู่มือเภสัชกรรมแผนไทยเล่ม 5 คณาเภสัช. พิมพ์ครั้งที่ 2. กทม. อัมรินทร์พริ้นติ้งแอนด์พับลิชชิ่ง. 2548.หน้า 86 - 87
หมวดหมู่:วงศ์ว่านแม่ยับ
หมวดหมู่:สมุนไพร
การว่างงานในประเทศไทย

ประเทศไทยมีอัตราการว่างงานต่ำมาก โดยอยู่ที่ร้อยละ 0.9 ในปี 2557 แนวโน้มการว่างงานในประเทศไทยไม่เปลี่ยนไปมากวัฏจักรธุรกิจตามทฤษฎีเศรษฐศาสตร์ทั่วไป เพราะโครงสร้างสังคมของไทยทำให้ผู้ว่างงานหางานทำใหม่ได้โดยเร็ว ส่งผลให้คนไทยวัยทำงานกว่าครึ่งประเทศประกอบอาชีพที่ไม่มั่นคง (งานรับจ้างทั่วไปและการช่วยงานครอบครัวโดยไม่มีรายได้ตอบแทน) คนวัยทำงานกว่าร้อยละ 60 ประกอบอาชีพอย่างไม่เป็นทางการ ทำให้ผู้ที่มีงานทำเข้าไม่ถึงการให้บริการประกันสังคมและไม่ได้รับการคุ้มครองเท่าที่กฎหมายกำหนดไว้ อัตราการว่างงานที่ต่ำนี้ทำให้ตัวเลขดังกล่าวนำมาใช้วิเคราะห์ข้อมูลเชิงเศรษฐศาสตร์ของประเทศไม่ได้ เพราะปัญหาที่แท้จริงอยู่ที่การจ้างงานต่ำระดับ
สำนักข่าวบลูมเบิร์กรายงานว่าอัตราการว่างงานในไทยอยู่ที่ร้อยละ 0.56 ในปี 2558 ซึ่งสวนกระแสโลกที่เศรษฐกิจได้รับผลกระทบจากราคาน้ำมันดิบที่ต่ำลง วิกฤตเศรษฐกิจในยุโรป และการชะลอตัวของเศรษฐกิจจีน ข้อเท็จจริงฟังได้ว่าอัตราการว่างงานในไทยที่ต่ำนี้เกิดได้จากหลายสาเหตุ อนึ่ง ประเทศไทยมีระบบประกันสังคมที่ไม่เข้มแข็งและน้อยคนจะสามารถเข้าถึงการประกันการว่างงาน ทำให้ผู้ทำงานไม่สามารถจะทิ้งระยะห่างหลังจากตกงานได้นาน ประเทศไทยยังเป็นสังคมเกษตรกรรม ทำให้ผู้ที่ตกงานในเขตเมืองสามารถเลือกกลับไปทำไร่ทำนาได้โดยง่าย โดยผู้ประกอบอาชีพเกษตรกรรมนี้มีมากถึงร้อยละ 40 ของแรงงาน นอกจากนี้ ประเทศไทยมีอัตราการเจริญพันธุ์ที่ต่ำมาก ทำให้มีคนรุ่นใหม่เข้ามาเริ่มทำให้ไม่มากในแต่ละปี แต่มีผู้เกษียณอายุมากขึ้นเรื่อย ๆ ส่งผลให้มีแรงงานไม่เพียงพอและอัตราการว่างงานต่ำลงโดยธรรมดา
ในปี 2561 สำนักข่าวบลูมเบิร์กจัดให้ประเทศไทยเป็นประเทศที่มีดัชนีความทุกข์ยาก (misery index) ต่ำสุดในโลกเป็นปีที่ 4 ติดต่อกัน โดยนำตัวเลขอัตราว่างงาน 1.3% ของไทยในปี 2560 ที่ธนาคารแห่งประเทศไทยรายงานไปพิจารณา

**การจ้างงานต่ำระดับ**
โครงการวิจัยการทำงานต่ำระดับในไทยปี 2547 พบว่าคนไทยทำงานไม่เต็มเวลาเป็นจำนวนมาก อีกทั้งยังทำงานต่ำระดับทั้งในด้านรายได้ เวลา และการศึกษา ผลวิจัยพบว่าผู้ที่ทำงานต่ำระดับมากที่สุดประกอบด้วยผู้ประกอบอาชีพรับจ้างทั่วไป ช่วยงานครอบครัว หรือผู้ที่ประกอบธุรกิจเอง ส่วนผู้ที่ทำงานต่ำระดับทางการศึกษาส่วนใหญ่เป็นผู้มีรายได้ดีและประกอบอาชีพที่มีผลตอบแทนดี

**อ้างอิง**
หมวดหมู่:การว่างงาน
หมวดหมู่:เศรษฐกิจของประเทศไทย
หมวดหมู่:นักแสดงวัยรุ่นชาวไทย

นักแสดงชาวไทยที่มีผลงานแสดง มีชื่อเสียงเป็นที่ยอมรับตั้งแต่วัยรุ่น (อายุตั้งแต่ 15 ปีขึ้นไปแต่ไม่ถึง 20  ปี)
หมวดหมู่:นักแสดงวัยรุ่นแบ่งตามสัญชาติ
หมวดหมู่:นักแสดงชาวไทย
หมวดหมู่:วัยรุ่น
หมวดหมู่:นักแสดงวัยรุ่นชาวเอเชีย
โดดเดี่ยวด้วยกัน

"โดดเดี่ยวด้วยกัน" เป็นซิงเกิลของวงดนตรีเก็ตสึโนวา ร่วมกับ แพรวา Yellow fang ประพันธ์เนื้อร้อง และประพันธ์ทำนองโดย ปณต คุณประเสริฐ เรียบเรียงโดย ปณต คุณประเสริฐ, คชภัค ผลธนโชติ และอนันต์ ดาบเพ็ชรธิกรณ์ ออกจำหน่ายในวันที่ 14 สิงหาคม พ.ศ. 2558
มิวสิควิดีโอนี้ เผยแพร่ครั้งแรกในวันที่ 14 สิงหาคม พ.ศ. 2558 เวลา 20:00 น. กำกับโดย อั๋น-ประพัฒน์ คูศิริวานิชกร เนื้อหามิวสิควิดีโอพูดถึงคนสองคนที่ต่างคนต่างอยู่คนเดียว  โดยในเอ็มวีนี้ จะแสดงให้เห็นถึงความสัมพันธ์ที่ไม่สัมพันธ์กันของสองคนนี้ สะท้อนคนในยุคนี้ที่เห็นได้จากในโซเชี่ยลมักจะมีกระทู้เกี่ยวกับ คนที่อยู่โดดเดี่ยวเยอะมาก
ในปี พ.ศ. 2559 เพลง "โดดเดี่ยวด้วยกัน" ได้ถูกรวมอยู่ในอัลบั้มของ GETSUNOVA - THE FIRST ALBUM

**การตอบรับ**
เพลง "โดดเดี่ยวด้วยกัน" ได้อันดับสูงสุด 21 ของชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันอาทิตย์ที่ 13 กันยายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล

**ชาร์ต**

**อ้างอิง**
หมวดหมู่:เพลงไทยสากล
หมวดหมู่:เพลงของเก็ทสึโนวา
หมวดหมู่:เพลงในปี พ.ศ. 2558
หมวดหมู่:ซิงเกิลในปี พ.ศ. 2558
หมวดหมู่:ซิงเกิลในสังกัดไวท์มิวสิค
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงที่ประพันธ์คำร้องโดยปณต คุณประเสริฐ
หมวดหมู่:เพลงบันทึกเสียงที่ผลิตโดยคชภัค ผลธนโชติ
ซีอาแซนทิน

ซีอาแซนทิน (zeaxanthin) เป็นสารกลุ่มแคโรทีนอยด์และแซนโทฟิลล์ที่พบในธรรมชาติ พบมากที่ใบพืชโดยทำหน้าที่ปรับพลังงานแสงและเป็นสารระงับพลังงานส่วนเกินจากการสังเคราะห์ด้วยแสง (non-photochemical quenching) สัตว์รับซีอาแซนทินจากการรับประทานพืช
คำว่า "zeaxanthin" มาจากชื่อวิทยาศาสตร์ของข้าวโพด (Zea mays) และคำในภาษากรีก ξανθός (xanthos) ที่แปลว่าเหลือง ซีอาแซนทินมีสูตรเคมีคือ C40H56O2 เช่นเดียวกับลูทีน แต่ต่างกันตรงตำแหน่งพันธะคู่ของวงแหวนสุดท้าย ทำให้ลูทีนมีตำแหน่งไครัล 3 ตำแหน่ง ในขณะที่ซีอาแซนทินมี 2 ตำแหน่ง
ซีอาแซนทินและลูทีนเป็นสารแคโรทีนอยด์สองชนิดที่พบมากในจอตา โดยซีอาแซนทินพบมากที่ส่วน macula ส่วนลูทีนพบมากที่ขอบจอตา ซีอาแซนทินช่วยกรองแสงและเป็นสารต้านอนุมูลอิสระ ช่วยลดโอกาสการเกิดจอตาเสื่อมและต้อกระจก แหล่งที่พบซีอาแซนทินมากคือสาหร่าย Spirulina จึงนิยมนำมาผลิตเป็นอาหารเสริม นอกจากนี้ยังพบในไข่ ปวยเล้ง ผักกาดหอม บรอกโคลี กีวีฟรุต หญ้าฝรั่นและเก๋ากี่
เมื่อใช้ซีอาแซนทินเป็นวัตถุเจือปนอาหาร จะมีเลขอีคือ E161h

**อ้างอิง**

**แหล่งข้อมูลอื่น**
 website=Cayman Chemical
หมวดหมู่:แคโรทีนอยด์
หมวดหมู่:สารต้านอนุมูลอิสระในอาหาร
หมวดหมู่:ผลิตภัณฑ์เสริมอาหาร
หมวดหมู่:แอลกอฮอล์ทุติยภูมิ
วิกิพีเดีย:เสนอบทความคัดสรร/จักรวรรดิบริติช

=== จักรวรรดิบริติช**
จักรวรรดิบริติช ถูกเสนอเมื่อ 12 ธันวาคม พ.ศ. 2558 และจะได้รับการพิจารณาภายในวันที่ 26 ธันวาคม พ.ศ. 2558
หากบทความไม่ผ่านการพิจารณาในรอบแรก จะได้รับการพิจารณาครั้งสุดท้ายภายในวันที่ 9 มกราคม พ.ศ. 2559
 เสนอชื่อโดย Horus | พูดคุย
สนับสนุน 
#  --Wutzwz (พูดคุย) 16:58, 19 ธันวาคม 2558 (ICT)
#
คัดค้าน
#
#
เสนอแนะการปรับปรุง
# ลืมแปลประโยค "Though the invasion force was militarily successful in its objectives" --Sry85 (พูดคุย) 12:00, 23 ธันวาคม 2558 (ICT)
#:  --Horus | พูดคุย 14:00, 23 ธันวาคม 2558 (ICT)
วีลแจ็ค

วีลแจ็ค (Wheeljack) เป็นชื่อตัวละครฝ่ายไซเบอร์ทรอน หรือ ออโต้บ็อตส์ จากการ์ตูนชุดเรื่อง ทรานส์ฟอร์เมอร์ส

**ประวัติ**

**อนิเมะ**

**ยุคG1**
วีลแจ็คในทรานส์ฟอร์เมอร์สยุคแรก ให้เสียงภาษาอังกฤษโดย คริส แลตต้า (Chris Latta) มีบทบาทเป็นนักวิทยาศาสตร์และนักประดิษฐ์ ลักษณะของร่างกายจะเป็นตัวสีขาว และมีลวดลายสีเขียวและสีแดงอยู่บางส่วนของร่างกาย มีล้อรถติดอยู่ที่วงแขนทั้งสองข้าง มีสัญลักษณ์ฝ่ายออโต้บ็อตส์อยู่ตรงกลางหน้าอก เมื่อครั้งที่วีลแจ็คได้รับบาดเจ็บก็ได้แร็ตเชต หน่วยแพทย์ของออโต้บ็อตส์ ช่วยรักษาชีวิตของเขาไว้ วีลแจ็คจึงได้นับถือแร็ตเชตเป็นผู้มีพระคุณของเขาที่ช่วยให้เขากลับมาดำรงชีวิตต่อไปได้

**ไพรม์**
วีลแจ็คในภาคไพรม์มีลักษณะร่างกายไม่แตกต่างจากทรานส์ฟอร์เมอร์สยุค G1 เท่าไหร่นัก แต่จะมีบทบาทที่ต่างจากยุค G1 เป็นอย่างมาก เพราะในภาคนี้วีลแจ็คจะมีบทบาทด้านการโจมตีข้าศึกระยะประชิดเป็นส่วนใหญ่ และมียานบินประจำตัวหนึ่งลำ มีชื่อว่า แจ็คแฮมเมอร์ (Jackhammer) ในด้านการใช้อาวุธนั้น วีลแจ็คจะถนัดในการใช้ดาบคู่ และระเบิดมือ เขาเป็นทหารในสังกัดของหน่วยเวรคเกอร์ (Wreckers) เป็นเพื่อนสนิทกับบัลค์เฮ้ด หุ่นยนต์จอมบึกที่เคยอยู่หน่วยเดียวกัน ภายหลังวีลแจ็คยังได้ มิโกะ นาคาได มนุษย์เด็กสาวจอมแก่น มาเป็นคู่หูของเขาอีกคน
วีลแจ็คเริ่มปรากฎตัวในฤดูกาลที่ 1 และ 2 ในฐานะตัวละครรับเชิญ และได้กลายเป็นตัวละครหลักในฤดูกาลที่ 3 วีลแจ็คเคยถูกหุ่นยนต์ดีเซปติคอนส์ นามว่า เมคชิพ (Makeship) สวมรอยเป็นวีลแจ็คเพื่อหาตำแหน่งของฐานทัพออโต้บ็อตส์ แต่วีลแจ็คสามารถซ้อนกลและปราบเมคชิพได้ทันเวลา และเขายังได้เคยร่วมมือกับแร็ตเชตเพื่อฝังไวรัสลงไปในตัวของเลเซอร์บีค มือขวาของซาวด์เวฟอีกด้วย 
วีลแจ็คนั้นไม่ถูกชะตากับ อัลตร้าแม็กนัส เท่าใดนักเนื่องจากเรื่องราวความหลังแต่เก่าก่อนของวีลแจ็คกับแม็กนัส หนำซ้ำการปฏิบัติตัวที่บ้าบิ่นมากเกินไปของวีลแจ็คในแต่ละครั้งนั้นก็ทำให้เกิดความวุ่นวายภายในหน่วยออโต้บ็อตส์เป็นอย่างมาก และยังทำให้อัลตร้าแม็กนัสไม่ค่อยพอใจ ส่วนออพติมัส ไพรม์ และ แร็ตเชต ก็ต้องคอยตักเตือนวีลแจ็คอยู่บ่อยครั้งเช่นกัน แต่ถึงกระนั้นวีลแจ็คก็ยังมีอุปนิสัยที่อ่อนโยนเมื่อเวลาที่เขาอยู่กับมิโกะ และยังมีความเคารพต่อออพติมัส ไพรม์ อยู่เสมอ
เสียงพากย์วีลแจ็ค ให้เสียงภาษาไทยโดย ไกวัล วัฒนไกร (ฉบับช่องเอ็มคอตแฟมมิลี่) และให้เสียงภาษาอังกฤษโดย เจมส์ โฮราน (James Horan)

**ฉบับคนแสดง**

**ทรานส์ฟอร์เมอร์ส 3**
วีลแจ็คในฉบับภาพยนตร์คนแสดงนั้นมีชื่อว่า คิว (Que) มีบทบาทเป็นนักประดิษฐ์ สร้างอาวุธพิเศษขนาดย่อมให้กับเพื่อนร่วมทีมของเขา ภายหลังได้เกิดเหตุการณ์ที่ บัมเบิ้ลบี แร็ตเชต ไซด์สไวป์ และคิวเองนั้นถูก ซาวด์เวฟ บาร์ริเคด และเหล่าดีเซปติคอนส์ตัวอื่น ๆ จับเป็นเชลย คิวถูกบาร์ริเคดและลูกน้องใช้ปืนยิงจนเสียชีวิต แต่ขณะเดียวกัน แซม วิทวิคกี้ ได้ใช้อาวุธประดิษฐ์ของคิว ซึ่งคิวให้แซมไว้ก่อนสิ้นใจ ใช้สังหารสตาร์สครีมได้สำเร็จ ในภาค 6 วีลแจ็คกลับมาต่อสู้กับพวกช็อคเวฟอีกครั้งในไซเบอร์ทรอน และในภาค 7 วีลแจ็คเป็นนักวิทยาศาสตร์และทหารภาคพื้นดินของออโต้บ็อตส์ วีลแจ็คสูง 16 ฟุต เท่ากับดีโน่ อาวุธประจำตัวของวีลแจ็คคือ ง้าว,ปืนกลเลเซอร์,ปืนกลไฟฟ้าและเลื่อยจักร
เธอเอาใจฉันไป

"เธอเอาใจฉันไป" เป็นโปรโมชั่นซิงเกิลของวงดนตรีทเวนตีไฟฟ์อาเวอส์ ซึ่งออกวางจำหน่ายก่อนออกอัลบั้ม Mom & Pop Shop หนึ่งสัปดาห์ ในปี พ.ศ. 2558 กับค่ายจีนี่เรคคอร์ดสในเครือจีเอ็มเอ็ม แกรมมี่ ประพันธ์เนื้อร้อง-แต่งทำนองโดย สมพล รุ่งพานิชย์ และเรียบเรียงโดย ทเวนตีไฟฟ์อาเวอส์ ออกจำหน่ายในวันที่ 17 สิงหาคม พ.ศ. 2558

**การตอบรับ**
เพลง "เธอเอาใจฉันไป" ได้ติดชาร์ตสูงสุดอันดับ 25 ใน 100 ของชาร์ตหมวดเพลง GMM Gmember Chart Top 100 ประจำวันที่ 31 สิงหาคม พ.ศ. 2558 จากเว็บไซต์ Gmember

**ชาร์ต**

**อ้างอิง**
หมวดหมู่:เพลงไทยสากล
หมวดหมู่:เพลงของทเวนตีไฟฟ์อาเวอส์
หมวดหมู่:เพลงในปี พ.ศ. 2558
หมวดหมู่:ซิงเกิลในปี พ.ศ. 2558
หมวดหมู่:ซิงเกิลในสังกัดจีนี่เรคคอร์ดส
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงที่ประพันธ์คำร้องโดยสมพล รุ่งพาณิชย์
หมวดหมู่:เพลงป็อปร็อกไทย
เอคาร์ต ทอเลอ

เอคาร์ต ทอเลอ (ə art lə; ˈɛkaʁt ˈtɔlə, ชื่อเกิด Ulrich Leonard Tölle เกิดวันที่ 16 กุมภาพันธ์ ค.ศ. 1948) เป็นชาวเยอรมัน อาศัยอยู่ในประเทศแคนาดา รู้จักกันในนามนักประพันธ์หนังสือ พลังแห่งจิตปัจจุบัน (The Power of Now ) และโลกใหม่ ตื่นรู้สู่จุดหมายแห่งชีวิต (A New Earth: Awakening to your Life's Purpose) ใน ค.ศ. 2011 วอตคินส์รีวิวบรรจุชื่อเขาในรายชื่อผู้ที่มีอิทธิพลทางจิตวิญญาณที่สุดในโลก ใน ค.ศ. 2008 นักเขียนคนหนึ่งจากหนังสือพิมพ์นิวยอร์กไทมส์เรียกทอเลอว่า "นักเขียนที่มีชื่อเสียงด้านจิตวิญญาณที่สุดในสหรัฐอเมริกา"
ทอเลอกล่าวว่าเขารู้สึกหดหู่มาตลอดทั้งชีวิตจนเขาประสบกับ "การแปลงภายใน" เมื่ออายุ 29 ปี จากนั้นเขาใช้เวลาหลายปีเดินทางและว่างงาน "ในสภาวะความสุขสำราญลึกซึ่ง" ก่อนจะเป็นอาจารย์ด้านจิตวิญญาณ จากนั้น เขาย้ายไปที่อเมริกาเหนือ และเป็นที่ที่เขาเริ่มเขียนหนังสือเล่มแรก พลังแห่งจิตปัจจุบัน ตีพิมพ์ใน ค.ศ. 1997 และได้เป็นหนึ่งในหนังสือขายดีของนิวยอร์กไทมส์ใน ค.ศ. 2000
พลังแห่งจิตปัจจุบัน และโลกใหม่ ขายได้ประมาณ 3 ล้านและ 5 ล้านเล่มตามลำดับในอเมริกาเหนือภายใน ค.ศ. 2009 ใน ค.ศ. 2008 นักอ่านประมาณ 35 ล้านคนเข้าร่วมงานสัมมนาสดผ่านเว็บ 10 ครั้งร่วมกับทอเลอและรายการโทรทัศน์ของโอปราห์ วินฟรีย์ ทอเลอไม่นับถือศาสนาใด ๆ แต่เขามีแรงบันดาลใจจากงานเขียนเชิงจิตวิญญาณหลากหลายแขนง เขาอาศัยอยู่ในแวนคูเวอร์ ประเทศแคนาดา ตั้งแต่ ค.ศ. 1995

**อ้างอิง**
หมวดหมู่:บุคคลที่เกิดในปี พ.ศ. 2491
หมวดหมู่:บุคคลที่ยังมีชีวิตอยู่
หมวดหมู่:ศิษย์เก่าจากมหาวิทยาลัยลอนดอน
หมวดหมู่:บุคคลจากรัฐนอร์ทไรน์-เว็สท์ฟาเลิน
ออนเดอะโรด

ออนเดอะโรด (On the Road) เป็นนวนิยายเขียนโดยนักเขียนชาวอเมริกัน แจ็ก เครูแอ็ก เนื้อเรื่องยึดตามการเดินทางของเครูแอ็กและเพื่อนของเขาข้ามอเมริกา หนังสือถูกมองว่าเป็นงานเขียนของชนรุ่นหลังสงคราม ได้แก่ บีตเจเนอเรชัน และกลุ่มวัฒนธรรมแปลกแยก โดยตัวเอกใช้ชีวิตต่อต้านดนตรีแจ๊ส กวีนิพันธ์ และการใช้ยาเสพติด นวนิยายตีพิมพ์ใน ค.ศ. 1957 มีตัวละครสำคัญหลายตัวในการเคลื่อนไหวบีต เช่น วิลเลียม เอส. บาโรส์ (โอลด์บูลลี) และอัลเลน กินส์เบิร์ก (คาร์โล มากส์) ถูกแทนด้วยตัวละครหลายตัวในหนังสือ รวมถึงตัวเครูแอ็กเองที่เป็นผู้บรรยายเรื่อง ซอล พาราไดส์
หมวดหมู่:ออนเดอะโรด
หมวดหมู่:วรรณกรรมในปี พ.ศ. 2500
แจ็ก เครูแอ็ก

แจ็ก เครูแอ็ก (Jack Kerouac ชื่อเกิด Jean-Louis Lebris de Kérouac; 12 มีนาคม ค.ศ. 1922 – 21 ตุลาคม ค.ศ. 1969) เป็นนักเขียนนวนิยายและกวีชาวอเมริกัน เขาถูกมองว่าเป็นผู้คัดค้านการบูชารูปเคารพ และผู้บุกเบิกคนกลุ่มบีตเจเนอเรชัน ร่วมกับวิลเลียม เอส. บาโรส์ และอัลเลน กินส์เบิร์ก เครูแอ็กมีวิธีการเขียนร้อยแก้วตามสัญชาตญาณ ด้านใจความในงานเขียนของเขาจะครอบคลุมกับหัวข้อเช่น จิตวิญญาณคาทอลิก ดนตรีแจ๊ส ความสำส่อน พุทธศาสนา ยาเสพติด ความยากจน และการเดินทาง เขาเป็นคนดังใต้ดินและเป็นผู้ริเริ่มการเคลื่อนไหวฮิปปีร่วมกับคนกลุ่มบีตคนอื่น ๆ แม้ว่าเขายังเป็นปฏิปักษ์ต่อลัทธิการเมืองหัวรุนแรงบางกลุ่ม
เขาเสียชีวิตใน ค.ศ. 1969 เมื่ออายุ 47 ปี จากภาวะเลือดออกภายในเนื่องจากการเสพติดแอลกอฮอล์เป็นระยะเวลานาน

**อ้างอิง**
หมวดหมู่:บุคคลที่เกิดในปี พ.ศ. 2465
หมวดหมู่:บุคคลที่เสียชีวิตในปี พ.ศ. 2512
หมวดหมู่:พุทธศาสนิกชนชาวอเมริกัน
แม่แบบ:Infobox writer/doc

{
	"params": {
		"name": {},
		"image": {},
		"imagesize": {},
		"caption": {},
		"pseudonym": {},
		"birth_date": {},
		"birth_place": {},
		"death_date": {},
		"death_place": {},
		"occupation": {},
		"nationality": {},
		"father": {},
		"mother": {},
		"spouse": {},
		"period": {},
		"genre": {},
		"subject": {},
		"movement": {},
		"debut_works": {},
		"notable_works": {},
		"notable_awards": {},
		"influences": {},
		"influenced": {},
		"signature": {},
		"website": {},
		"footnotes": {}
	},
	"format": "inline"
}
เด็กน้อย

"เด็กน้อย" เป็นซิงเกิลของวงดนตรีทเวนตีไฟฟ์อาเวอส์ จากอัลบั้ม Mom & Popshop ในปี พ.ศ. 2558 กับค่ายจีนี่เรคคอร์ดสในเครือจีเอ็มเอ็ม แกรมมี่ ประพันธ์เนื้อร้องโดย ปิยวัฒน์ มีเครือ แต่งทำนองโดย สมพล รุ่งพานิชย์ และเรียบเรียงโดย ทเวนตีไฟฟ์อาเวอส์ ออกจำหน่ายในวันที่ 17 สิงหาคม พ.ศ. 2558
เพลงนี้เป็นเพลงรักแง่บวกที่ความหมายดีที่พูดถึงความรักในแต่ละช่วงอายุ ที่จะมีมุมมองต่าง ๆ กัน อย่างตอนเด็กที่เราฝันถึงความรัก ตอนโตที่ได้พบเจอ และตอนแก่ที่จะคอยดูแลกัน
ส่วนมิวสิกวิดีโอ ได้ไปถ่ายทำกันที่หาดแม่พิมพ์ จ.ระยอง ได้ คุณมอร์ วง TEN TO TWELVE มากำกับมิวสิกวิดีโอให้ โดยเนื้อเรื่องเป็นเรื่องของคู่รักคู่หนึ่งที่คบหากันมานาน และถึงวันที่ฝ่ายชายจะขอแฟนสาวแต่งงาน ก็เลยเชิญวง 25 hours และเพื่อนสนิทไป กะไปเซอร์ไพรส์เต็มที่ แถมยังได้โชว์สเต็ปของวง

**การตอบรับ**
เพลง "เด็กน้อย" ได้ติดชาร์ตสูงสุดอันดับ 20 ใน 100 ของชาร์ตหมวดเพลง GMM Gmember Chart Top 100 ประจำวันที่ 16 พฤศจิกายน พ.ศ. 2558 จากเว็บไซต์ Gmember

**ชาร์ต**

**อ้างอิง**
หมวดหมู่:เพลงไทยสากล
หมวดหมู่:เพลงของทเวนตีไฟฟ์อาเวอส์
หมวดหมู่:เพลงในปี พ.ศ. 2558
หมวดหมู่:ซิงเกิลในปี พ.ศ. 2558
หมวดหมู่:ซิงเกิลในสังกัดจีนี่เรคคอร์ดส
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงที่ประพันธ์คำร้องโดยปิยวัฒน์ มีเครือ
หมวดหมู่:เพลงซินธ์ป็อปไทย
หมวดหมู่:เพลงป็อปร็อกไทย
แม่แบบ:เหตุการณ์ปัจจุบัน/2558 ธันวาคม 20

การเมืองและการเลือกตั้ง
*การเลือกตั้งทั่วไปในสเปน พ.ศ. 2558
**นาย มาเรียโน ราฆอย นำพรรคประชาชนชนะการเลือกตั้งทั่วไปแม้ว่าจะสูญเสียเสียงข้างมากในสภาโดยได้รับ 123 ที่นั่ง  (BBC)
}
หมวดหมู่:ภาพยนตร์ที่กำกับโดย สมโพธิ แสงเดือนฉาย

หมวดหมู่สำหรับ ภาพยนตร์ ที่กำกับโดย สมโพธิ แสงเดือนฉาย
สมโพธิ
รวมวงธงไชยคอนเสิร์ต

รวมวงธงไชยคอนเสิร์ต ตอน สุขใจนักเพราะรักคำเดียว  เป็นคอนเสิร์ตของ ธงไชย แมคอินไตย์ จัดขึ้นในปี พ.ศ. 2559 โดยแสดงที่  อิมแพ็ค อารีน่า เมืองทองธานี จำนวน 3 รอบ ระหว่างวันที่ 27 - 28 กุมภาพันธ์ 2559 โดยมีแขกรับเชิญที่ไม่เคยขึ้นเวทีคอนเสิร์ตด้วยกันมาก่อน เช่น โจอี้ บอย, ใหม่ ดาวิกา, พลอยชมพู, มาตัง, วง 25hours, ต้า และ สอง พาราด็อกซ์  เป็นต้น ซึ่งมีผู้ชมกว่า 3 หมื่นคน  และนอกจากเป็นครั้งแรกของคอนเสิร์ตธงไชยที่ทางบริษัท จีเอ็มเอ็ม แกรมมี่ มีการถ่ายทอดสดบางช่วงให้ผู้ชมทั่วโลกทางยูทูบ และถ่ายทอดสดทั่วไทยทางโทรทัศน์ช่อง GMM25 และ Fan TV และ ดีวีดีบันทึกการแสดงสด วางจำหน่ายวันที่ 28 กรกฎาคม พ.ศ. 2559

**ซิงเกิล**
  เพลงสุขใจ แต่งโดย  ต้า พาราด็อกซ์ -  เพลงรักคำเดียว แต่งโดย แหลม 25hours

**การแสดง**
รอบการแสดงคอนเสิร์ต
หมายเหตุ- ผู้สนับสนุนหลัก ธนาคารไทยพาณิชย์ / เมืองไทยประกันชีวิต / Dao Coffee / Dtac reward

**แขกรับเชิญ**
ในคอนเสิร์ต รวมวงธงไชยคอนเสิร์ต ตอน สุขใจนักเพราะรักคำเดียว มีการแบ่งแขกรับเชิญออกเป็น 3 ช่วง ดังต่อไปนี้
สายโจ๊ะ- อภิสิทธิ์ โอภาสเอี่ยมลิขิต (โจอี้ บอย)- ญานนีน ภารวี ไวเกล (พลอยชมพู)- ระดับดาว ศรีระวงศ์ (มาตัง The Star 11)
สายโดด- 25 Hoursสมพล รุ่งพาณิชย์ (แหลม)ประทีป สิริอิสสระนันท์ (โฟร์)ปิยวัฒน์ มีเครือ (ปู๋)เอกศิริ กำบังภัย (บัง)กฤตพงศ์ สกุลนามอเนก (จ๊อบ)- Paradoxอิทธิพงศ์ กฤดากร ณ อยุธยา (ต้า)จักรพงศ์ สิริริน (สอง)ชาญณรงค์ วังเย็น (อ๊อฟ)นัทธา กมลรัตนกุล (เก่ง)
สายแดนซ์- ดาวิกา โฮร์เน่ (ใหม่)

**บทเพลงในคอนเสิร์ต และโชว์**
สำหรับบทเพลงในคอนเสิร์ต

**กิจกรรม**
 4 พฤศจิกายน 2558 แถลงข่าวคอนเสิร์ต ณ ตึก GMM 

**อ้างอิง**
หมวดหมู่:คอนเสิร์ตของธงไชย แมคอินไตย์
เฉิน หลงไห่

เฉิน หลงไห่ (p=Chén lónghǎi) เป็นนักวอลเลย์บอลชาวจีน เขาได้เข้าแข่งขันในรายการวอลเลย์บอลชายชิงแชมป์โลก 2014ที่ประเทศโปแลนด์ และเป็นผู้ทำหน้าที่ให้แก่สังกัดสโมสรเซี่ยงไฮ้

**สังกัดสโมสร**
 CHN เซี่ยงไฮ้ (2014)

**อ้างอิง**

**แหล่งข้อมูลอื่น**
  FIVB profile
หมวดหมู่:นักวอลเลย์บอลชายชาวจีน
แม่แบบ:ตารางคะแนนฟุตบอลชิงแชมป์แห่งชาติยุโรป 2016 กลุ่ม เอ

READ THIS BEFORE UPDATING: Please do not forget to update the date (update).AFTER UPDATING: Pages with the template might not be updated immediately so the page can be updated with a WP:NULL on the article in question.
แม่แบบ:ตารางคะแนนฟุตบอลชิงแชมป์แห่งชาติยุโรป 2016 กลุ่ม บี

READ THIS BEFORE UPDATING: Please do not forget to update the date (update).AFTER UPDATING: Pages with the template might not be updated immediately so the page can be updated with a WP:NULL on the article in question.
แม่แบบ:ตารางคะแนนฟุตบอลชิงแชมป์แห่งชาติยุโรป 2016 กลุ่ม ซี

READ THIS BEFORE UPDATING: Please do not forget to update the date (update).AFTER UPDATING: Pages with the template might not be updated immediately so the page can be updated with a WP:NULL on the article in question.
แม่แบบ:ตารางคะแนนฟุตบอลชิงแชมป์แห่งชาติยุโรป 2016 กลุ่ม ดี

READ THIS BEFORE UPDATING: Please do not forget to update the date (update).AFTER UPDATING: Pages with the template might not be updated immediately so the page can be updated with a WP:NULL on the article in question.
แม่แบบ:ตารางคะแนนฟุตบอลชิงแชมป์แห่งชาติยุโรป 2016 กลุ่ม อี

READ THIS BEFORE UPDATING: Please do not forget to update the date (update).AFTER UPDATING: Pages with the template might not be updated immediately so the page can be updated with a WP:NULL on the article in question.
แม่แบบ:ตารางคะแนนฟุตบอลชิงแชมป์แห่งชาติยุโรป 2016 กลุ่ม เอฟ

READ THIS BEFORE UPDATING: Please do not forget to update the date (update).AFTER UPDATING: Pages with the template might not be updated immediately so the page can be updated with a WP:NULL on the article in question.
ยฺเหวียน จื้อ

ยฺเหวียน จื้อ (p=Yuán zhì) เป็นนักวอลเลย์บอลชาวจีน ปัจจุบันเขาเล่นตำแหน่งตัวตีด้านนอกให้แก่สโมสรเหลียวหนิง

**ประวัติ**
เขาเป็นส่วนหนึ่งของทีมที่ทำให้ทีมได้รับเหรียญเงินในการแข่งขันเอเชียนเกมส์ 2006
เมื่อปี ค.ศ. 2008 เขาได้เข้าแข่งขันในรายการโอลิมปิกฤดูร้อน 2008 ที่กรุงปักกิ่ง ประเทศจีน

**อ้างอิง**

**แหล่งข้อมูลอื่น**
  FIVB profile-  Profile date=2012-02-27 
หมวดหมู่:บุคคลจากมณฑลเหลียวหนิง
หมวดหมู่:นักวอลเลย์บอลชายชาวจีน
หมวดหมู่:นักกีฬาโอลิมปิกทีมชาติจีน
หมวดหมู่:นักวอลเลย์บอลในโอลิมปิกฤดูร้อน 2008
หมวดหมู่:นักกีฬาเหรียญเงินเอเชียนเกมส์
หมวดหมู่:ตัวตบตรงข้ามวอลเลย์บอล
ไชโยโปรดักชั่นส์

บริษัท ไชโยโปรดักชั่นส์ จำกัด (Chaiyo Productions Co., Ltd.) หรือชื่อเดิม ไชโยภาพยนตร์ เป็นบริษัทผลิตผลงานด้านสื่อประเภทภาพยนตร์ และละครโทรทัศน์ รวมถึงสื่อโฆษณา สัญชาติไทย ก่อตั้งโดย สมโพธิ แสงเดือนฉาย โดยชื่อ "ไชโย" หมายถึง "ชัยชนะ" เป็นชื่อที่ได้รับการตั้งจาก ม.ร.ว.คึกฤทธิ์ ปราโมช ในปี พ.ศ. 2509 จากการที่สมโพธิเคยได้ทำงานใกล้ชิดกับ ม.ร.ว.คึกฤทธิ์ ในฐานะช่างภาพของหนังสือพิมพ์สยามรัฐ จนกลายเป็นบุคคลสนิท

**ประวัติ**
ไชโยโปรดักชั่นส์ มีผลงานครั้งแรกเป็นละครโทรทัศน์ คือ เรื่อง ไกรทอง เมื่อปี พ.ศ. 2513 ออกอากาศทางสถานีโทรทัศน์ช่อง 7 ซึ่งเป็นเรื่องราวของนิทานพื้นบ้านเกี่ยวกับมนุษย์และจระเข้ ที่เป็นที่รู้จักกันดี โดย สมโพธิได้ใช้สเปเชียลเอฟเฟกส์ผสมกับการนำเสนอแบบลิเก ทำให้ได้รับความนิยมอย่างมากจนเรตติ้งขึ้นเป็นละครอันดับหนึ่งของปีนั้น (นำแสดงโดย ปรีดา จุลละมณฑล ดามพ์ ดัสกร มาลาริน บุนนาค ขวัญตา บัวเปลี่ยนสี)   และทำให้ได้มีผลงานเรื่องถัดมา  ปี พ.ศ. 2514 คือ พระอภัยมณี 
(นำแสดงโดย เนาวรัตน์ พงษ์ไพบูลย์ คมน์ อรรฆเดช รจนา นามวงศ์ ขวัญตา บัวเปลี่ยนสี ปริม ประภาพร รัตนาภรณ์น้อย อินทรกำแหง)
ต่อมาจึงได้มีผลงานภาพยนตร์เรื่องแรก คือ ท่าเตียน ในปี พ.ศ. 2516 ซึ่งเป็นเรื่องราวของยักษ์วัดแจ้งสู้กับยักษ์วัดโพธิ์ เมื่ออกฉายประสบความสำเร็จอย่างงดงาม ทำรายได้อย่างมาก และยังมีผลงานในแนวเดียวกันออกมาอีกหลายเรื่อง ซึ่งทุกเรื่องประสบความสำเร็จทั้งสิ้นกับภาพยนตร์แนวสัตว์ประหลาด, ซูเปอร์ฮีโร่ หรือแฟนตาซี ที่ต้องใช้สเปเชียลเอฟเฟกส์จำนวนมาก ในช่วงที่รุ่งเรือง กล่าวกันว่าเมื่อใดที่สัญลักษณ์ของไชโยภาพยนตร์ปรากฏ คือ รูปสิงโตคู่ ผู้ชมโดยเฉพาะเด็ก ๆ จะวิ่งมาจองพื้นที่นั่งดูในแถวหน้าเป็นจำนวนมาก โดยมีผลงานทั้งสิ้น 16 เรื่อง บางเรื่องยังได้ร่วมสร้างกับบริษัทของต่างประเทศ เช่น สึบุรายะโปรดักชั่น ของญี่ปุ่น และได้ออกฉายยังต่างประเทศ
ไชโยโปรดักชั่นส์ มีที่ตั้งอยู่ที่ เลขที่ 464 ถนนสุคนธสวัสดิ์ แขวงและเขตลาดพร้าว กรุงเทพมหานคร และมีโรงถ่ายตั้งอยู่ที่ ถนนพหลโยธิน กิโลเมตรที่ 52 ตำบลเชียงรากน้อย อำเภอบางปะอิน จังหวัดพระนครศรีอยุธยา ซึ่งใช้เป็นโรงถ่ายทำมาตั้งแต่อดีต ซึ่งปัจจุบันใช้เป็นที่พักอาศัยของสมโพธิ และใช้เป็นที่เก็บสินค้าและสิ่งต่าง ๆ เกี่ยวกับอุลตร้าแมนกว่า 1 ล้านชิ้น โดยเรียกว่า "อุลตร้าแมนแลนด์"
ปัจจุบัน ไชโยโปรดักชั่นส์ มิได้สร้างภาพยนตร์แล้ว โดยผลงานเรื่องสุดท้าย คือ กิ้งก่ากายสิทธิ์ ในปี พ.ศ. 2528 (ในปี พ.ศ. 2544 และ พ.ศ. 2547 มีการแสดงโชว์ อุลตร้าแมนมิลเลเนี่ยม ที่อิมแพ็ค เมืองทองธานี และในปี พ.ศ. 2550 มีการสร้างซีรีส์ชุด โปรเจกต์อุลตร้าแมน ร่วมกับบริษัทของจีน แต่มิได้เผยแพร่เนื่องจากติดปัญหาเรื่องลิขสิทธิ์) แต่ได้ดำเนินการจัดเก็บค่าลิขสิทธิ์ต่าง ๆ โดยไม่มีผลงานของบริษัทจัดจำหน่ายอีกแล้วในตลาด เนื่องจากสมโพธิได้จัดเก็บหมด โดยตั้งใจว่าจะออกเผยแพร่เป็นดีวีดีแบบบลูเรย์ ก็ต่อเมื่อปัญหาเรื่องลิขสิทธิ์ของอุลตร้าแมนได้จบลงและได้มีการสร้างใหม่อีกครั้งในนามบริษัท

**ผลงาน**

**อ้างอิง**
หมวดหมู่:อุลตร้าซีรีส์
หมวดหมู่:บริษัทของไทย
กีฬาเยาวชนแห่งชาติ ครั้งที่ 32

กีฬาเยาวชนแห่งชาติ ครั้งที่ 32 (32nd National Youth Games) หรือ สุพรรณบุรีเกมส์ เป็นการจัดการแข่งขันกีฬาเยาวชนแห่งชาติครั้งที่ 32 โดยจังหวัดสุพรรณบุรีเป็นเจ้าภาพในการจัดแข่งขัน มีจังหวัดเข้าร่วมการแข่งขัน 77 จังหวัด และมีชนิดกีฬาที่จะแข่งขัน 41 ชนิดกีฬา จัดขึ้นระหว่างวันที่ 9-19 มีนาคม พ.ศ. 2559

**สัญลักษณ์การแข่งขัน**

**สัญลักษณ์นำโชค**
สัตว์นำโชคสุพรรณบุรีเกมส์
ม้าสีหมอก เป็นม้าในวรรณคดีเรื่องขุนช้าง-ขุนแผน เป็นม้าแสนรู้พาหนะคู่ในขุนแผน คล่องแคล่วว่องไว ลักษณะตัวสีหมอก ตาสีดำ น่าเกรงขาม เป็นม้าที่เกิดจากการผสมพันธุ์ระหว่างม้าเปอร์เชีย กับ ม้าน้ำ แม่ชื่อ อีเหลือง พ่อเป็นม้าน้ำ คลอดจากท้องแม่ เมื่อวันเสาร์ขึ้น 9 ค่ำ หลวงศรีวรขาน ได้รับคำสั่งจากสมเด็จพระพันวษา ให้ไปซื้อม้าที่เมืองมะริด ประเทศอินเดีย สีหมอกซึ่งเป็นลูกม้ารุ่นหนุ่ม ก็ติดตามแม่มาด้วย แต่ความซุกซน ทำให้เที่ยวไล่กัดม้าตัวอื่นๆอยู่เสมอ จึงทำให้คนดูแลม้าไล่ตีเอาเนืองๆ ขุนแผนไปพบเข้าที่เพชรบุรีเห็นสีหมอกมีลักษณะดี ต้องตามตำรา จึงเข้าไปขอซื้อแล้วเสกหญ้าให้กิน ม้าสีหมอกก็ติดตามขุนแผนไปโดยดี

**ตราสัญลักษณ์**
สัญลักษณ์การแข่งขันสุพรรณบุรีเกมส์ ประกอบด้วย พระบรมราชานุสรณ์ สมเด็จพระนเรศวรมหาราชทรงพระคชาธารออกศึกและองค์เจดีย์ยุทธหัตถีสมเด็จพระนเรศวรมหาราชทรงสร้างเจดีย์ เพื่อเฉลิมฉลองชัยชนะในสงครามยุทธหัตถี ที่ทรงมีต่อพระมหาอุปราชาแห่งพม่า เมื่อปี พ.ศ. 2135 เป็นเจดีย์ทรงลังกา ทรงกลมใหญ่ สูง66เมตร ฐานกว้าง ด้านละ 36 เมตร ตั้งอยู่ ณ ตำบลดอนเจดีย์ อำเภอดอนเจดีย์ จังหวัดสุพรรณบุรี

**คำขวัญ**

**พิธีเปิด**
พิธีเปิดการแข่งขันกีฬาเยาชนแห่งชาติ ครั้งที่ 32 "สุพรรณบุรีเกมส์" ในวันพุธที่ 9 มีนาคม 2559 ณ สนามกีฬากลาง จังหวัดสุพรรณบุรี
พิธีการและการแสดง จำนวน 7 ชุด ประกอบด้วย 
ชุดที่ 1 "เยาวชนคนดีศรีสุพรรณ" 
ชุดที่ 2 "คืนวันศักดิ์ศรีการกีฬา" 
ชุดที่ 3 "วันเวลาแห่งจินตนาการ" 
ชุดที่ 4 "ธ บันดาล แผ่นดินทอง" 
ชุดที่ 5 "ผองผู้กล้าสู่อนาคต" 
ชุดที่ 6 "เกียรติยศแห่งไฟฝัน" 
ชุดที่ 7 "เรืองอนันต์สุพรรณบุรีเกมส์"
สามารถชมการถ่ายทอดสดได้ทางช่อง "ทีสปอร์ต" ตั้งแต่เวลา 18.15 - 20.00 น., "์NBT"  ตั้งแต่เวลา 18.30 - 20.00 น., เว็บไซต์ http://sport.live14.com/suphanburi date=2016-03-14 

**พิธีปิด**

**สรุปเหรียญรางวัล**
 orange สุพรรณบุรี (เจ้าภาพ)
หมวดหมู่:กีฬาเยาวชนแห่งชาติ
หมวดหมู่:การแข่งขันกีฬาในจังหวัดสุพรรณบุรี
พันกร สิงห์วังชา

พันกร สิงห์วังชา มีชื่อจริงว่า นิติกร ภูวนา เกิดเมื่อวันที่ 21 พฤษภาคม พ.ศ. 2535 ที่ จังหวัดนครราชสีมา

**เกียรติประวัติ**
 แชมป์สหพันธ์มวยแห่งเอเชีย ABF รุ่นซูเปอร์ไลท์เวท
** ชิง, 28 มกราคม 2558 ชนะน็อคยกที่ 9 ฮู ลีฟู () ที่ วัดอิติสุคโต ตำบลหัวหิน อำเภอหัวหิน จังหวัดประจวบคีรีขันธ์- เคยชิงแชมป์ต่อไปนี้แต่ไม่สำเร็จ
** ชิงแชมป์ WBC Asia รุ่นซูเปอร์ไลท์เวท 8 พฤศจิกายน 2557 แพ้น็อคยกที่ 8 อโดเนส คาบัลควินโต้ () ที่ ดาเวา ประเทศฟิลิปปินส์
** ชิงแชมป์ WBA Asia รุ่นไลท์เวท 23 มิถุนายน 2558 เสมอ ไตโฮ อาลี ม.กรุงเทพธนบุรี (Nigeria ไนจีเรีย) ที่ มหาวิทยาลัยกรุงเทพธนบุรี แขวงทวีวัฒนา เขตทวีวัฒนา กรุงเทพมหานคร

**ชื่ออื่น**
 พันกร ม.ภูวนา

**แหล่งข้อมูลอื่น**
  สถิติการชก
หมวดหมู่:นักมวยสากลชาวไทยรุ่นซูเปอร์ไลท์เวท
หมวดหมู่:แชมป์ ABF
หมวดหมู่:นักมวยจากจังหวัดนครราชสีมา
เบเนดิกต์ แอนเดอร์สัน

เบเนดิกต์ แอนเดอร์สัน (6 สิงหาคม พ.ศ. 2479 — 13 ธันวาคม พ.ศ. 2558) หรือที่นักวิชาการไทยเรียกว่า "ครูเบน" เป็นศาสตราจารย์กิตติคุณแอรอน แอล. ไบเนนคอร์บ (Aaron L. Binenkorb) ด้านการระหว่างประเทศศึกษา การปกครอง และเอเชียศึกษา มหาวิทยาลัยคอร์เนล เป็นที่รู้จักจากผลงานเรื่อง ชุมชนจินตกรรม : บทสะท้อนว่าด้วยกำเนิดและการแพร่ขยายของชาตินิยม (Imagined Communities: Reflections on the Origin and Spread of Nationalism)
เบเนดิกต์เกิดในครอบครัวชาวไอริช ที่เมืองคุนหมิง ประเทศจีน ก่อนที่ครอบครัวจะย้ายไปอาศัยที่รัฐแคลิฟอร์เนีย สหรัฐอเมริกาใน พ.ศ. 2484 เบเนดิกต์จบปริญญาตรีด้านศาสตร์คลาสสิกจากมหาวิทยาลัยเคมบริดจ์ใน พ.ศ. 2500 และได้รับปริญญาเอกจากภาควิชาการปกครอง มหาวิทยาลัยคอร์แนล ภายใต้การควบคุมของจอร์จ แมกทูร์แนน คาฮิน (George McTurnan Kahin) นักรัฐศาสตร์และนักประวัติศาสตร์ผู้เชี่ยวชาญด้านอินโดนีเซียศึกษา
เบเนดิกต์มีความเชี่ยวชาญเป็นพิเศษด้านประวัติศาสตร์เอเชียตะวันออกเฉียงใต้ โดยเฉพาะประเทศอินโดนีเซีย ฟิลิปปินส์ และไทย ผลงานวิเคราะห์สถานการณ์การเมืองของอินโดนีเซียทำให้เขาถูกห้ามเข้าประเทศอินโดนีเซียในยุคเผด็จการซูฮาร์โต นอกจากนี้ เขายังเป็นหนึ่งในนักวิชาการที่มีบทบาทสำคัญในการวิเคราะห์ถึงสาแหรกและการถือกำเนิดของแนวคิดชาตินิยมในพื้นที่ต่างๆ ทั่วโลก
เบเนดิกต์ แอนเดอร์สัน เสียชีวิตที่เมืองบาตู ในจังหวัดชวาตะวันออก ประเทศอินโดนีเซีย เมื่อวันที่ 13 ธันวาคม พ.ศ. 2558

**อ้างอิง**
หมวดหมู่:นักประวัติศาสตร์
หมวดหมู่:นักประวัติศาสตร์ชาวยุโรป
หมวดหมู่:นักประวัติศาสตร์ชาวไอริช
กีฬากรีฑาในกีฬาแห่งชาติ ครั้งที่ 44

กีฬากรีฑาในกีฬาแห่งชาติ ครั้งที่ 44 จัดแข่งขันที่สนามกีฬากลางจังหวัดนครสวรรค์ จังหวัดนครสวรรค์ กำหนดแข่งขันระหว่างวันที่ 16–20 ธันวาคม พ.ศ. 2558 มีการชิงชัยทั้งหมด 48 เหรียญทอง

**รอบคัดเลือก**

**จังหวัดที่เข้าร่วมการแข่งขัน**

**สรุปเหรียญรางวัล**

**ตารางเหรียญรางวัล**

**สรุปผลการแข่งขัน**
(GR = สถิติใหม่กีฬาแห่งชาติ) (NR = สถิติประเทศไทย)

**ประเภทชาย**

**ประเภทหญิง**

**อ้างอิง**
  ผลการแข่งขัน date=2016-03-04 
กรีฑา
ส.ค.ส. (อัลบั้มธงไชย แมคอินไตย์)

ส.ค.ส. เป็นอัลบั้ม ของธงไชย แมคอินไตย์ ออกวางแผงจำหน่ายในปี พ.ศ. 2531 ในสังกัด จีเอ็มเอ็ม แกรมมี่ โปรดิวเซอร์โดย เรวัต พุทธินันทน์ จำนวน 11 เพลง ซึ่งมีเพลงเด่น เช่น เพลง “จับมือกันไว้” ซึ่งแต่งโดย นิติพงษ์ ห่อนาค ซึ่งต่อมากลายเป็นเพลงหลักที่นำไปประกอบในการแสดงคอนเสิร์ตแบบเบิร์ดเบิร์ดโชว์ หลายครั้งจนถึงปัจจุบัน นอกจากนั้นในอัลบั้มดังกล่าวยังมีเพลงเด่นอื่นๆ เช่น เพลงเสียงกระซิบ นางนวล และ ส.ค.ส. เป็นต้น โดยเพลง "นางนวล" เป็นผลงานดังจากการแต่งเพลงของผู้จัดการส่วนตัว พรพิชิต พัฒนถาบุตร และถูกจัดให้เป็นอันดับ 18 อัลบั้มขายดีที่สุดตลอดกาลของศิลปินชายแกรมมี่และอันดับ 3 อัลบั้มที่ดีที่สุดของแกรมมี่ ปี 1988 และ อันดับ 1 อัลบั้มศิลปินชายที่ดีที่สุดแห่งปี 1988 โดยสรุปยอดขายรวมมากกว่า 9.5 แสนตลับ จากความสำเร็จของอัลบั้มดังกล่าว ต่อเนื่องด้วยการจัดคอนเสิร์ตแบบเบิร์ดเบิร์ดโชว์ ครั้งที่ 3 ในช่วงต้นปี 2532 โดยมีถึง 14 รอบ จำนวนผู้ชม 28,000 คน สำหรับรายชื่อเพลงในอัลบั้ม ส.ค.ส. ดังนี้

**รายชื่อเพลง**

**ความสำเร็จ**
ปี 2559 ได้รับการจัดให้เป็น 1 ใน 6 "อัลบั้มที่ดีที่สุดของแกรมมี่ ปี 1988" จาก 6 อัลบั้มที่ดีที่สุดของแกรมมี่ ปี 1988 โดย GMM Superstar วันที่ 4 ธันวาคม 2559
*ปี 2560 GMM Superstar จัดให้เป็นอันดับ 18 อัลบั้มที่ขายดีที่สุดตลอดกาลของศิลปินแกรมมี่ : ศิลปินชายจากการจัดอันดับ 33 อัลบั้มขายดีที่สุดตลอดกาลของศิลปินชายแกรมมี่ ด้วยยอดจำหน่ายเกิน 9 แสนตลับสรุปข่าวโดย GMM Superstar
*ปี 2561 ได้รับการจัดให้เป็นอันดับ 1 "อัลบั้มของศิลปินชายที่เป็นที่สุดแห่งปี 1988" จากสรุปที่สุดในความทรงจำ ที่สุด..ของแกรมมี่ วันที่ 7 มกราคม 2561 โดย GMM Superstar
*ปี 2564 ได้รับการจัดให้เป็น อันดับ 3 "อัลบั้มที่ดีที่สุดของแกรมมี่ ปี 1988" และเป็น "อัลบั้มศิลปินชายที่ดีที่สุดแห่งปี 1988" ยอดขายรวมมากกว่า 9.5 แสนตลับ จากสรุปBest of the year อัลบั้มที่ดีที่สุดของแกรมมี่ ปี 1988 วันที่ 8 มิถุนายน 2564 โดย GMM Superstarref

**อ้างอิง**
หมวดหมู่:อัลบั้มเพลงของธงไชย แมคอินไตย์
หมวดหมู่:อัลบั้มเพลงไทยสากล
หมวดหมู่:อัลบั้มเพลงไทยในปี พ.ศ. 2531
หมวดหมู่:อัลบั้มเพลงของค่ายจีเอ็มเอ็ม แกรมมี่